Den Nord-Cimbriske Tilskuer, 1830-08-13
Paris, den 30. Juli. Kanonerne tie, og broderlig Kjerlighed er igjen vendt tilbage blandt det franske Folk, Her i Hovedstaden er Borgerkrigen tilende, efter en 36 Timers blodig Kamp, som Nationalgarden. og Jndvaanerne førte mod de kongelige Garder, Schweitsergaden og Gensd'armerne, have de Sidste maattet flygte og ere drevne ud af Staden; alle Poster befinde sig i Nationalgardens Hænder; Jnfanteriet blandt Linietropperne have intet Skud gjort, med Undtagelse af det 15de Regiment, som lod sig forlede til at fyre paa Carabinerne, der vare gaaet over paa de Constitutionelles Side. Den trefarvede Fane er plantet overalt. De Deputerede have nedsat en proviforisk Regjeringscommission af de ældste Deputerede, nemlig Hr. Andry de Puraveau, General Grev Gerard, General Lafitte, Grev Lobau, Hr. Manguin, Hr. Odier, Hr. Cassemir Perier og Hr. v. Schønen. Den egentlige Stifter og Anfører af Nationalgarden, den gamle GeneralLafalette, har overtaget befalingen over samme, og har udstædt følgende Proclamation: "Pariser folkets Tillid kalder mig endnu til befalingen over dens offentlige befalede Magt. Jeg har med Hengivenhed og Glæde overtager de mig anbetroede Pligter, og jeg foler mig, ligesom i Aaret 1789, styrket ved mine for Tiden i Paris tilstedeværende Collegers Anerkjendelse; jeg aflægger ingen Troesbekjendelse, men mine Anskuelser ere bekjendte; Pariser-Bekolkningens Opførsel i de sidste Provelsens Dage, gjør mig stoltere end nogensinde for ved at befinde mig i dens Spidse. Friheden, maa seire, eller vi alle gaae under. Leve Friheden, Leve Fædrelandet." - Den Deputerede Hr. Chardel, som er udnævnt til provisorisk Generalpostdirecteur, har udstædt et Circulaire til alle Præfecter i Departementerne, hvori han tilkjendegiver dem, at den constitutionelle Sag har seiret, meddeler Navnelisterne paa den provisoriske Regjering og beretter at General Lafayette har overtaget befalingen over Nationalgarden. Det bemærkes at Regjeringscommissionen aldeles ikke betragter sig som souverain Regjering, men de Deputerede have greben Regjeringstøilen for at forebygge Anarchiets Rædsler, thi foruden Flygtningerne fra de forskjellige Ministerier, have af Parises 12 Mairer, de 11 forladt deres Post. Rygtet havde sagt, at den provisoriske Regjerings Commission, under Lofte af at Polignac blev afskediget, ville indlade sig i Underhandlinger med Hoffet; men dette Rygte er aldeles falsk, da Folket, som har udøst sit Blod for Seieren, ikke vil udsætte sig for, efter nogle Maaneder igjen at underkastes det overmodige Herredømme, som det saalænge har baaret. Kongens Livgade har under de blodige Scener forholdt sig passiv, da Nationalgarden begav sig til dens Qvarteer og fordrede at det blev aabnet, nægtede Officererne det i Begyndelsen, men gave omsider efter; at Privat Eiendom blev agtet, men alle Flinter og Patroner borttagne. - Angrebet fra Folkets Side fandt for det meste Sted med Stene af den opbrudte Brolægning, og Pikker, hvormed det styrtede sig selv over Kanonerne. Gaderne i Forstaden St. Jaques ere næsten uden Brolægning, Mænd og Drenge rykkede frem, og Koner og Piger tilførte dem de fornødne Steen. Le Dame de la Halle (Fiskerkjerlingerne som for nogle Dage siden havde den Ære at overrække Hertuginden. af Berry en Blomsterbouquet, raabte nu: "Ned med Bourbonnerne, ned med Despotismen!" En sextenaarig Dreng førte Hoben an, som bestormede Tuillerierne, og skjøndt bedækket med Bajonetstik og Blod, trængte han sig først ind gjennem den sprængte Port; han er endnu ikke død, men ligger paa Lazarethet; der flød meget Blod, og endskjøndt vore rummelige Hospitaler kunne modtage 6000 Saarede, saa har man dog maattet endnu indrette en Kirke til Lazareth, de Saarede fraregnede, som befinde sig i Privat huse; alle qvindelige Hænder ere beskjæftigede med at forfærdige Bind eller plukke Charpie.